**Modalitate de contestare**

**MODALITATILE DE CONTESTARE A DECIZIEI INSTITUTIEI PUBLICE IN SITUATIA IN CARE PERSOANA SE CONSIDERA VATAMATA IN PRIVINTA DREPTULUI DE ACCES LA INFORMATIILE DE INTERES PUBLIC SOLICITATE**

În conformitate cu prevederile art. 21, alin. (2), respectiv art. 22, alin. (1) din Legea nr. 544/2001 [*privind liberul acces la informaţiile de interes public*](http://www.prefecturatulcea.ro/wp-content/uploads/Legea-nr-544-din-2001-cu-completari-si-modificari.docx), cu modificările şi completările ulterioare şi art. 32, 33, respectiv art. 36, alin. (1) din Hotărârea nr. 123/2002 [*pentru aprobarea Normelor metodologice de aplicare a Legii nr. 544/2001*](http://www.prefecturatulcea.ro/wp-content/uploads/HG-nr-123-din-2002-cu-completari-si-modificari.docx), persoana care consideră că i-a fost vătămat dreptul de a avea acces la informaţiile de interes public, specifice domeniilor de activitate ale Instituţiei Prefectului – Județul Tulcea, poate adresa prefectului o reclamaţie administrativă.

Reclamaţia administrativă se depune în termen de 30 de zile de la luarea la cunoştinţă a refuzului comunicării informaţiilor de interes public solicitate. Dacă solicitantul, după primirea răspunsului la reclamaţia administrativă, se consideră în continuare lezat, poate face plângere la secţia de contencios administrativ a tribunalului, situată în raza teritorială a domiciliului său ori a sediului Instituţiei Prefectului – Județul Tulcea.